4. ΝΟΜΟΣ ΔΝΔ΄ της 14/14 Φεβρ. 1912 Περί απαλλαγής αγροτικών ακινήτων εν Κερκύρα εκ των βαρυνόντων αυτά διηνεκών βαρών. Δια του νόμου τούτου, ως ετροποποιήθη δια του Ν.Δ. 5/11 Ιουλ. 1927 καταργούνται ολοσχερώς: Α)Τα επί των αγροτικών κτημάτων της νήσου Κερκύρας υφιστάμενα διηνεκή βάρη, συνιστάμενα: 1)εις σχέσεις εμφυτευτικάς, 2)εις σχέσεις τιμαριωτικάς, 3)εις σχέσεις αγροληπτικάς, συνομολογηθείσας προς της εν Επτανήσω εφαρμογής του Ιονίου Αστικού Κώδικος, 4)εις σχέσεις αγροληπτικάς, συνομολογηθείσας μετά την εφαρμογήν του Ιονίου Αστικού Κώδικος, 5)εις παροχάς δυνάμει του ΑΦΙ΄ νόμου του 1887 περιελθούσας εις τον πρώην δήμον Κερκύρας και τον νυν δήμον και κοινότητας Κερκύρας εις είδος ή χρήματα, ή και τελουμένας πρώην εις την λατινικήν μητρόπολιν Κερκύρας, περιελθούσας δε κατόπιν εις την εγχώριον Κυβέρνησιν είτε διαχείρισιν Κέρκυρας ή υπό των πρώην δήμων Κερκύρας και των νυν δήμων και κοινοτήτων Κερκύρας, παραχωρηθείσας εις τρίτους επί εμφυτεύσει ή άλλη δικαιοπραξία. (Αντί της σελ. 257) Σελ. 257(α) -699Αγροληψίες Ιονίων Νησιών 17.Γ.α.1-4 Β)Τα επί των αστικών κτημάτων της νήσου Κερκύρας, πλην του τμήματος του δήμου Κερκυραίων, του αποτελουμένου εκ της πόλεως Κερκύρας και των προαστείων αυτής Μανδουκίου, Γαρίτσης, Αγ. Ρόκου, Ανεμομύλου, Στρατιάς, Αναλήψεως και Φιλαρέτου, διηνεκή βάρη, συνιστάμενα εις σχέσεις εδαφονομικάς ή εμφυτευτικάς. Προεβλέπετο η σύστασις επιτροπής δια την αποζημίωσιν των δικαιούχων των καταργουμένων βαρών, ήτις όμως κατηργήθη δια του άρθρ. 69 Νόμ. 6448/1935. Σχετικώς εξεδόθησαν και τα κάτωθι νομοθετήματα: α)Νόμ. 423 της 17 Νοεμ./1 Δεκ. 1914 περί τροποποιήσεως και προσθήκης διατάξεών τινων εν τω ν. ΔΝΔ΄ περί απαλλαγής αγροτικών ακινήτων εν Κερκύρα εκ των βαρυνόντων αυτά διηνεκών βαρών. β)Νόμ. 1397 της 3/10 Μαΐου 1918 περί τροποποιήσεως του άρθρ. 16 του ν. ΔΝΔ΄ του 1912, ως ετροποποιήθη δια του ν. 423 του 1914. γ)Νόμ. 1748 της 24 Φεβρ./1 Μαρτ. 1919 περί τροποποιήσεως και συμπληρώσεως διατάξεών τινων του ν. ΔΝΔ΄ 1912, ως ετροποποιήθη δια του ν. 423/1914. δ)Νόμ. 2645 της 6/11 Αυγ. 1921 περί τροποποιήσεως και συμπληρώσεως διατάξεών τινων των ν. ΔΝΔ΄/1912, υπ’ αριθ. 423/1914 και υπ’ αριθ. 1748/1919 περί απαλλαγής αγροτικών ακινήτων εν Κερκύρα από των βαρυνόντων αυτά διηνεκών βαρών. ε)Ν.Δ. της 5/11 Ιουλ. 1927 περί κυρώσεως του από 19 Σεπτ. 1925 Ν.Δ/τος περί απελευθερώσεως από των διηνεκών βαρών των αγροτικών κτημάτων της νήσου Κερκύρας. ς)Νόμ. 5190 της 17/25 Ιουλ. 1931 περί καθορισμού της πληρωτέας αποζημιώσεως και καταβολής αυτής εις τους αγροδότας των εν τη νήσω Κερκύρα αγροληπτικών κτημάτων, των απαλλαγέντων του αγροληπτικού βάρους και τροποποιήσεως και συμπληρώσεως των σχετικών διατάξεων του ν. ΔΝΔ΄, ως ετροποποιήθη και συνεπληρώθη υπό των ν. 423, 1748, 2645, και του Ν.Δ. της 19 Σεπτ. 1925 κυρωθέντος και τροποποιηθέντος δια του Δ. της 5 Ιουλ. 1927, εις ους αναφέρεται το άρθρ. 119 εδ. γ΄ του Συντάγματος και περί τροποποιήσεως του άρθρ. 16 του ν. ΑΦΙ΄. ζ)Νόμ. 5697 της 11/19 Σεπτ. 1932 περί αυθεντικής ερμηνείας του άρθρ. 6 εδ. 1 του ν. 5190 και συμπληρώσεως αυτού. Σελ. 258(α) -700η)Νόμ. 5788 της 22/26 Σεπτ. 1933 περί τροποποιήσεως του ν. ΔΝΔ΄ και των τροποποιησάντων αυτόν. θ)Α.Ν. της 25/28 Οκτ. 1935 περί καταργήσεως της δια του νόμ. 2645/1921 επιβληθείσης φορολογίας 5% επί της αξίας εκάστου απελευθερωθέντος κτήματος νήσου Κερκύρας, και τέλος ι)Α.Ν. 1002 της 17/23 Δεκ. 1937 περί συμπληρώσεως και τροποποιήσεως του ΔΝΔ΄ νόμου, των τούτον τροποποιησάντων και των άρθρ. 106 και 205 του Αγροτικού Κώδικος 6448, ως και περί αυθεντικής ερμηνείας του από 25 Οκτ. 1935 Α. Νόμου περί καταργήσεως της δια του ν. 2645/1921 επιβληθείσης φορολογίας 5% επί της αξίας εκάστου απελευθερωθέντος κτήματος νήσου Κερκύρας, δι’ ου ετάχθη προθεσμία προς εκκαθάρισιν των εκκρεμουσών αιτήσεων αποζημιώσεως.

[Source: greek_legal_code_raptarchis | Tokens: 3273]